सत्र की अध्यक्षता करते हुए जामिया मिलिया इस्लामिया, दिल्ली में हिंदी के प्रोफेसर महेंद्र पाल शर्मा ने भारतीय समाज की दुविधा का जिक्र करते हुए कहा कि मेरी बेटी कहती है कि मुझे खुली जीप चाहिए तो मेरे भीतर का पिता कहता है कि गलत है लेकिन फिर सोचता हूं, ख्वाहिश पूरी होनी चाहिए। उन्होंने कहा कि नारी समानता की शुरुआत घर से होनी चाहिए और घरेलू श्रम का समान विभाजन होना चाहिए। आर्थिक आत्मनिर्भरता के बिना स्त्री की स्वतंत्रता संभव नहीं है। उन्होंने कहा कि हमारे देश में स्त्री की जो स्थिति है, वैसी ही स्थिति विदेशों में भी है पर वहां समस्याएं अलग हैं। उन्होंने सेमीनार में श्रोताओं की उपस्थिति पर प्रसन्नता जाहिर की।